Vahingosta viisastunut
Kyselevät kummeksien:
 ”kuka on se tytti,
 joka vielä vanhanpojan
 syäntä sykähytti?”

 Vastaan heille: viisastunut
 vahingoista olen:
 en, en kerro, mitä tietä
 joka ilta polen.

 Jos mä heille huuteleisin
 tyttöjuttujani,
 veisvät vielä niinkuin ennen
 tytön katsomani.

 Vahingosta viisastunut
 vanhentuissan olen:
 ääneti ja arastellen
 polkuani polen.

1913.